CELEX: E2014C0091
Language: et
Date: 2014-03-26 00:00:00
Title: EFTA järelevalveameti otsus nr 91/14/COL, 26. veebruar 2014 , Norra regionaalabi kaardi (aastateks 2014–2020) kohta (Norra)

12.6.2014   
            
            
               ET
            
            
               Euroopa Liidu Teataja
            
            
               L 172/52
            
         EFTA JÄRELEVALVEAMETI OTSUS
   nr 91/14/COL,
   26. veebruar 2014,
   Norra regionaalabi kaardi (aastateks 2014–2020) kohta (Norra)
   EFTA JÄRELEVALVEAMET (EDASPIDI „JÄRELEVALVEAMET”),
   VÕTTES ARVESSE
   Euroopa Majanduspiirkonna lepingut (edaspidi „EMP leping”), eriti selle artikleid 61–63 ja protokolli nr 26,
   EFTA riikide vahelist järelevalveameti ja kohtu asutamist käsitlevat lepingut (edaspidi „järelevalve- ja kohtuleping”), eriti selle artiklit 24,
   ning arvestades järgmist:
   1.   MENETLUS
   
               (1)
            
            
               Norra ametiasutused edastasid 31. jaanuari 2014. aasta kirjaga vastavalt järelevalveameti regionaalabi suuniste (aastateks 2014–2020) punktile 156 (edaspidi „regionaalabi suunised”) (1) Norras 1. juulist 2014 kuni 31. detsembrini 2020 kohaldatava regionaalabi kaardi (edaspidi „regionaalabi kaart”). Nimetatud suuniste kohaselt tuleb kõigil EFTA riikidel, kes kavatsevad anda regionaalabi, oma regionaalabi kaardist teada anda.
            
         
               (2)
            
            
               Käesolev otsus on ühtlasi järelevalveameti hinnang sellele, kas kõnealune kaart vastab regionaalabi suuniste punkti 157 kohaselt nendele suunistele. Kaart ei hõlma riigiabi andmist EMP lepingu artikli 61 tähenduses. Järelevalveameti heakskiit kaardile ei anna õigust osutada mis tahes abi. Kaardi heakskiitmine koos regionaalabi suunistega loovad raamistiku investeeringuteks ettenähtud regionaalabi andmiseks. Seega võib kaarti pidada suuniste lahutamatuks osaks (2).
            
         2.   ASUSTUSTIHEDUSE KRITEERIUMIDELE VASTAVAD PIIRKONNAD
   2.1.   SISSEJUHATUS
   
               (3)
            
            
               Norra ametiasutused on teatavaks teinud vaid piirkonnad, mis vastavad EMP lepingu artikli 61 lõike 3 punktis c sätestatud erandile. Kuna Norra SKP elaniku kohta on suhteliselt kõrge, ei vasta ükski riigi piirkond EMP lepingu artikli 61 lõike 3 punktis a sätestatud erandile (3).
            
         
               (4)
            
            
               Norras vastavad III tasandi statistilistele piirkondadele maakonnad ja V tasandi statistilistele piirkondadele vallad.
            
         
               (5)
            
            
               Norras on praegu 19 maakonda ja 428 valda.
            
         
               (6)
            
            
               Norras on kaheksa maakonda, kus asustustihedus on alla 12,5 elaniku ruutkilomeetri kohta (4). Need maakonnad on järgmised:
               
                           1.
                        
                        
                           Finnmark,
                        
                     
                           2.
                        
                        
                           Troms,
                        
                     
                           3.
                        
                        
                           Nordland,
                        
                     
                           4.
                        
                        
                           Nord-Trøndelag,
                        
                     
                           5.
                        
                        
                           Sogn og Fjordane,
                        
                     
                           6.
                        
                        
                           Hedmark,
                        
                     
                           7.
                        
                        
                           Oppland ja
                        
                     
                           8.
                        
                        
                           Telemark.
                        
                     
         
               (7)
            
            
               Nimetatud kaheksas maakonnas elab kokku 1 255 027 inimest, (5) mis moodustab 25,51 % Norra elanikkonnast. Seega moodustab asjaomase ajavahemiku jooksul Norra elanikkonnast abikõlbliku osa 25,51 % (6).
            
         2.2.   REGIONAALABI SUUNISTE PUNKTILE 149 VASTAV PAINDLIK LÄHENEMISVIIS
   2.2.1.   Neli tervikuna kaardile kantud maakonda
   
               (8)
            
            
               Norra ametiasutused teatasid, et investeeringuteks ettenähtud regionaalabi on tervikuna õigus saada järgmisel neljal maakonnal:
               
                           1.
                        
                        
                           Finnmark,
                        
                     
                           2.
                        
                        
                           Troms,
                        
                     
                           3.
                        
                        
                           Nordland ja
                        
                     
                           4.
                        
                        
                           Sogn og Fjordane.
                        
                     
         2.2.2.   Osaliselt kaardile kantud maakonnad
   
               (9)
            
            
               Ülejäänud neli maakonda on vaid osaliselt kaardile kantud. Norra ametiasutused selgitasid, et rahvastikutiheduse osas on olukord Norra maakondades väga ebaühtlane. Mõnes maakonnas leidub nii suure asustustiheduse ja eduka majandustegevusega tõmbekeskusi kui ka hõreasustusega piirkondi, mis on hädas väljarändega. Seda on täheldatud nii selliste maakondade puhul, kus asustustihedus on üle 12,5 elaniku ruutkilomeetri kohta kui ka maakondades, kus asustustihedus jääb alla 12,5 elaniku ruutkilomeetri kohta. Eeltoodut arvesse võttes on Norra ametiasutused seisukohal, et abi saava piirkonna määratlemine ainuüksi III tasandi statistilistele piirkondadele tuginedes ei kajastaks Norra teatavate piirkondade tegelikke probleeme. Seepärast on Norra ametiasutused otsustanud regionaalabikõlblike piirkondade piiritlemisel kohaldada regionaalabi suuniste punktis 149 sätestatud paindlikku lähenemisviisi.
            
         2.2.3.   Regionaalabi kaardilt välja jäetud vallad
   
               (10)
            
            
               Allpool toodud tabelis 1 on antud ülevaade hõreasustusega maakondade valdadest, mis on regionaalabi kaardilt välja jäetud (edaspidi „regionaalabi kaardilt välja jäetud vallad”).
               
                  Tabel 1
               
               
                           Maakonnad
                        
                        
                           Vallad
                        
                        
                           Asustustihedus
                        
                     
                           Nord-Trøndelag
                        
                        
                           Stjørdal, Levanger.
                        
                        
                           26,5
                        
                     
                           Hedmark
                        
                        
                           Elverum, Stange, Løten, Ringsaker, Hamar.
                        
                        
                           29,4
                        
                     
                           Oppland
                        
                        
                           Gran, Lunner, Jevnaker, Østre Toten, Gjøvik, Lillehammer.
                        
                        
                           36,6
                        
                     
                           Telemark
                        
                        
                           Bamble, Siljan, Skien, Porsgrunn.
                        
                        
                           75,9
                        
                     
         
               (11)
            
            
               Regionaalabi kaardilt välja jäetud valdades elab kokku 350 555 inimest.
            
         2.2.4.   Regionaalabi kaardile kantud vallad
   
               (12)
            
            
               Allpool toodud tabelis 2 on antud ülevaade regionaalabi kaardile kantud tihedalt asustatud maakondade valdadest (edaspidi „regionaalabi kaardile kantud vallad”).
               
                  Tabel 2
               
               
                           Maakonnad
                        
                        
                           Vallad
                        
                        
                           Asustustihedus
                        
                     
                           Sør-Trøndelag
                        
                        
                           Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne.
                        
                        
                           4,4
                        
                     
                           Møre og Romsdal
                        
                        
                           Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Sandøy, Midsund, Nesset, Rauma, Vestnes, Haram, Stordal, Standa, Norddal, Ørsta, Volda, Sande, Vanylven.
                        
                        
                           7,8
                        
                     
                           Hordaland
                        
                        
                           Masfjorden, Fedje, Modalen, Vaksdal, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne.
                        
                        
                           6
                        
                     
                           Rogaland
                        
                        
                           Utsira, Kvitsøy, Sauda, Suldal, Hjelmeland, Lund, Sokndal.
                        
                        
                           5
                        
                     
                           Vest-Agder
                        
                        
                           Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund.
                        
                        
                           6,7
                        
                     
                           Aust-Agder
                        
                        
                           Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle.
                        
                        
                           4,3
                        
                     
                           Buskerud
                        
                        
                           Nore og Uvdal, Rollag, Krødsherad, Sigdal, Hol, Ål, Hemsedal, Gol, Nes, Flå.
                        
                        
                           3,2
                        
                     
                           Østfold
                        
                        
                           Rømskog, Marker, Aremark.
                        
                        
                           6,9
                        
                     
         
               (13)
            
            
               Regionaalabi kaardile kantud piirkondades elab kokku 349 002 inimest.
            
         2.3.   ÜLEVAADE REGIONAALABI KAARDILE KANTUD VALDADEST
   
               (14)
            
            
               Allpool toodud tabelis 3 on antud ülevaade kõigist regionaalabi kaardile kantud valdadest.
               
                  Tabel 3
               
               
                           Maakonnad
                        
                        
                           Vallad
                        
                     
                           Finnmark
                        
                        
                           Sør-Varanger, Båtsfjord, Unjárga — Nesseby, Deatnu — Tana, Berlevåg, Gamvik, Lebesby, Kárásjohka — Karasjok, Porsáŋgu — Porsanki –Porsanger, Nordkapp, Måsøy, Kvalsund, Hasvik, Loppa, Alta, Guovdageaidnu — Kautokeino, Hammerfest, Vadsø, Vardø.
                        
                     
                           Troms
                        
                        
                           Kvænangen, Nordreisa, Skjervøy, Gáivuotna — Kåfjord, Storfjord, Lyngen, Karlsøy, Balsfjod, Lenvik, Berg, Torsken, Tranøy, Dyrøy, Sørreisa, Målselv, Salangen, Bardu, Lavangen, Gratangen, Ibestad, Skånland, Kvæfjord, Tromsø, Harstad.
                        
                     
                           Nordland
                        
                        
                           Moskenes, Andøy, Sortland, Øksnes, Bø, Hadsel, Vågan, Vestvågøy, Flakstad, Værøy, Røst, Ballangen, Evenes, Tjeldsund, Lødingen, Tysfjord, Hamarøy, Steigen, Sørfold, Fauske, Saltdal, Beiarn, Gildeskål, Meløy, Rødøy, Træna, Lurøy, Rana, Hemnes, Nesna, Dønna, Hattfjelldal, Grane, Vefsn, Leirfjord, Alstahaug, Herøy, Vevelstad, Vega, Brønnøy, Sømna, Bindal, Narvik, Bodø.
                        
                     
                           Nord-Trøndelag
                        
                        
                           Leka, Nærøy, Vikna, Flatanger, Fosnes, Overhalla, Høylandet, Grong, Namsskogan, Røyrvik, Lierne, Snåsa, Inderøy, Namdalseid, Verran, Verdal, Leksvik, Frosta, Meråker, Namsos, Steinkjer.
                        
                     
                           Sør-Trøndelag
                        
                        
                           Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne.
                        
                     
                           Møre og Romsdal
                        
                        
                           Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Sandøy, Midsund, Nesset, Rauma, Vestnes, Haram, Stordal, Stranda, Norddal, Ørsta, Volda, Sande, Vanylven.
                        
                     
                           Sogn og Fjordane
                        
                        
                           Flora, Gulen, Solund, Hyllestad, Høyanger, Vik, Balestrand, Leikanger, Sogndal, Aurland, Lærdal, Årdal, Luster, Askvoll, Fjaler, Gaular, Jølster, Førde, Naustdal, Bremanger, Vågsøy, Selje, Eid, Hornindal, Gloppen, Stryn.
                        
                     
                           Hordaland
                        
                        
                           Masfjorden, Fedje, Modalen, Vaksdal, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne.
                        
                     
                           Rogaland
                        
                        
                           Utsira, Kvitsøy, Sauda, Suldal, Hjelmeland, Lund, Sokndal.
                        
                     
                           Vest-Agder
                        
                        
                           Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund.
                        
                     
                           Aust-Agder
                        
                        
                           Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle.
                        
                     
                           Telemark
                        
                        
                           Notodden, Kragerø, Drangedal, Nome, Bø, Sauherad, Tinn, Hjartdal, Seljord, Kviteseid, Nissedal, Fyresdal, Tokke, Vinje.
                        
                     
                           Buskerud
                        
                        
                           Nore og Uvdal, Rollag, Krødsherad, Sigdal, Hol, Ål, Hemsedal, Gol, Nes, Flå.
                        
                     
                           Oppland
                        
                        
                           Dovre, Lesja, Sjåk, Lom, Vågå, Nord-Fron, Sel, Sør-Fron, Ringebu, Øyer, Gausdal, Vestre Toten, Søndre Land, Nordre Land, Sør-Aurdal, Etnedal, Nord-Aurdal, Vestre Slidre, Øystre Slidre, Vang.
                        
                     
                           Hedmark
                        
                        
                           Kongsvinger, Nord-Odal, Sør-Odal, Eidskog, Grue, Åsnes, Våler, Trysil, Åmot, Stor-Elvdal, Rendalen, Engerdal, Tolga, Tynset, Alvdal, Folldal, Os.
                        
                     
                           Østfold
                        
                        
                           Rømskog, Marker, Aremark.
                        
                     
         
               (15)
            
            
               Regionaalabi kaardile on kantud kokku 281 valda.
            
         2.4.   HINNANG PAINDLIKULE LÄHENEMISVIISILE
   
               (16)
            
            
               Et kanda regionaalabi kaardile ka nende maakondade piirkonnad, mille asustustihedus on üle 12,5 elaniku ruutkilomeetri kohta, peavad olema täidetud regionaalabi suuniste punktis 149 sätestatud kolm tingimust.
            
         
               (17)
            
            
               Esiteks ei või piirkondade kaardile kandmine suurendada abiga hõlmatud elanike arvu vastavalt regionaalabi suuniste punktile 142. Abikõlblikuks kavandatud piirkonnas elab 1 253 474 inimest, mis moodustab 25,48 % Norra elanikkonnast ja jääb seega allapoole regionaalabi suuniste punktis 142 sätestatud abikõlbliku elanikkonna ülempiiri, mis on 25,51 %. Seega leiab järelevalveamet, et esimene tingimus on täidetud.
            
         
               (18)
            
            
               Teiseks, paindliku lähenemisviisi kohaldamiseks kõlblike maakonna osade asustustihedus peab maakonna tasandil olema alla 12,5 elaniku ruutkilomeetri kohta. Tabelist 2 nähtub, et see tingimus on regionaalabi kaardile kantud valdade puhul maakonna tasandil täidetud.
            
         
               (19)
            
            
               Kolmandaks peavad regionaalabi kaardile kantud vallad külgnema maakondadega, kus asustustihedus on alla 12,5 elaniku ruutkilomeetri kohta. Järelevalveamet on jõudnud järeldusele, et nagu nähtub käesoleva otsuse lisas olevalt kaardilt on see tingimus regionaalabi kaardile kantud valdade puhul täidetud (7).
            
         3.   ABI OSAKAAL
   
               (20)
            
            
               Kõigi abikõlblike piirkondade üldine abi ülemmäär on 15 % brutotoetusekvivalendist, millele lisandub väikeettevõtete puhul vastavalt 20 % ja keskmise suurusega ettevõtete puhul 10 %. Abi osakaal peab vastama regionaalabi suuniste punktides 154 ja 155 sätestatud piirmääradele.
            
         4.   KESTUS JA LÄBIVAATAMINE
   
               (21)
            
            
               Vastavalt regionaalabi suuniste punktile 156 kehtib edastatud regionaalabi kaart alates 1. juulist 2014 kuni 31. detsembrini 2020. Et selgitada välja EMP lepingu artikli 61 lõike 1 punktile a vastavad võimalikud regionaalabikõlblikud piirkonnad ja abi osakaalu tase, mis vastab riigi SKP-le elaniku kohta, võidakse regionaalabi suuniste punkti 161 kohaselt 2016. aasta juunis teha kaardist vahekokkuvõte.
            
         
               (22)
            
            
               Lisaks ei piirata käesoleva otsusega järelevalveameti volitusi vaadata kaart vajaduse korral läbi enne eespool nimetatud perioodi lõppu vastavalt järelevalve- ja kohtulepingu protokolli nr 3 I osa artikli 1 lõikele 1.
            
         5.   JÄRELDUS — REGIONAALABI KAART VASTAB REGIONAALABI SUUNISTELE
   
               (23)
            
            
               Eespool esitatud hinnangu alusel on järelevalveamet jõudnud järeldusele, et Norra regionaalabi kaart aastateks 2014–2020 vastab regionaalabi suunistes sätestatud põhimõtetele, sest kaardile kantud ala ei ületa regionaalabi suuniste punktis 142 sätestatud abikõlbliku elanikkonna hulka. Kaardile kantud piirkonnad täidavad ka teisi regionaalabi suuniste punktis 149 sätestatud tingimusi, kuna abi osakaal vastab regionaalabi suuniste punktides 154 ja 155 sätestatud piirmääradele ja kestus ei ületa regionaalabi suuniste punktis 156 sätestatud kestust,
            
         ON VASTU VÕTNUD KÄESOLEVA OTSUSE:
   Artikkel 1
   Norra regionaalabi kaart aastateks 2014–2020 vastab regionaalabi suunistes sätestatud põhimõtetele. Käesoleva otsuse lisas toodud kaart on regionaalabi suuniste lahutamatu osa.
   Artikkel 2
   Käesolev otsus on adresseeritud Norra Kuningriigile.
   Artikkel 3
   Ainult otsuse ingliskeelne tekst on autentne.
   
      Brüssel, 26. veebruar 2014
      
         
            EFTA järelevalveameti nimel
         
         
            eesistuja
         
         Oda Helen SLETNES
         
            kolleegiumi liige
         
         Frank BÜCHEL
      
   
   
      (1)  Vastu võetud 23. oktoobril 2013 otsusega nr 407/13/COL, mida ei ole veel avaldatud.
   
      (2)  Regionaalabi suuniste punkt 157.
   
      (3)  Regionaalabi suuniste punkti 142 alapunkt a ja punktid 143–144.
   
      (4)  Regionaalabi suuniste punkt 149. Norra ametiasutuste kasutatud rahvastikuandmed on esitatud regionaalabi suuniste punkti 142 joonealuse märkuse 47 kohaselt 31. detsembri 2010. aasta seisuga.
   
      (5)  Käesolevas otsuses esitatud rahvastikuandmed vastavad Norra teatises esitatud teabele.
   
      (6)  Regionaalabi suuniste punkt 142. Vastavalt regionaalabi suuniste punktile 140 on abi saava piirkonna rahvaarv väiksem kui abi mittesaavates piirkondades (abi mittesaavates piirkondades elab kokku 3 666 831 inimest).
   
      (7)  Järelevalveamet märgib, et mööda Rootsi piiri on Rømskogi, Markeri ja Aremarki (Østfoldi maakonnas) ning Hedmarki maakonnas asuvate abikõlblike piirkondade vaheline kaugus vähem kui 10 kilomeetrit. Järelevalveamet on seisukohal, et kolme Østfoldis asuvat valda võib sellegipoolest pidada regionaalabi suuniste punktis 147 määratletud tähenduses teiste abikõlblike piirkondadega külgnevaks alaks. Järelevalveamet märgib ka, et Rømskogi, Markeri ja Aremarki asustustihedus on madal (6,9 inimest/km2).
   
      LISA
      REGIONAALABI KAART